ম্যান বুকার পুরস্কার
ম্যান বুকার পুরস্কার (অথবা সংক্ষেপে বুকার পুরস্কার) বিশ্ব সাহিত্যের অন্যতম মর্যাদাসম্পন্ন পুরস্কার হিসেবে বিবেচিত। প্রতি বছর (বিচারকদের মতে) বিগত এক বছরে প্রকাশিত শ্রেষ্ঠ পূর্ণ-দৈর্ঘ্যের উপন্যাসকে এই পুরস্কারটি প্রদান করা হয়। কিছু শর্তাবলী রয়েছে, যেমন লেখককে অবশ্যই কমনওয়েলথ, জিম্বাবুয়ে অথবা আয়ারল্যান্ডের নাগরিক হতে হবে, এবং উপন্যাসটি ইংরেজি ভাষায় রচিত হতে হবে। পূর্বতন বুকার পুরস্কারের ধারাবাহিকতায় ২০০৫ খ্রিষ্টাব্দে বিশ্বের যে কোন দেশের লেখকদের জন্যে ম্যান বুকার আন্তর্জাতিক পুরস্কার প্রবর্তন করা হয়।